
The European Conservative: Media Blames Christmas Massacre of Nigerian Christians on ‘Climate Crisis’ 
Masacrarea creştinilor nigerieni în ajun de Crăciun este pusă de mass-media pe seama “crizei climatice? 
Uciderile constante ale creștinilor de către musulmani au fost descrise ca fiind un “genocid lent’. 

De Chris Tomlinson, 28 Decembrie 2023, The European Conservative 


Un atac asupra creștinilor din Nigeria, comis în ajun de Crăciun, s-a soldat cu aproape 200 de morți. In timp ce 
se crede că în spatele violenţelor s-ar afla păstori musulmani, unele instituţii media importante au dat vina pe 
schimbările climatice pentru aceste crime, încercând să minimalizeze existenţa conflictelor religioase existente. 


Masacrul a avut loc în ajunul Crăciunului în 26 de sate diferite din centrul Statului Plateau, în interiorul țării. 
Localnicii au declarat că bande de bărbaţi înarmaţi cu pistoale şi macete au atacat sătenii, omorând 198 de 
persoane şi rănind alte 300, în cadrul unora dintre cele mai grave violenţe anticrestine din ultimii ani in Nigeria, 
relatează Catholic News Agency (Agenția catolică de stiri). 


Cotidianul The Guardian, la fel ca alte câteva instituţii media, printre care agenţia de ştiri Reuters şi cotidianul 
german Die Zeit, a dat partial vina pe schimbările climatice pentru aceste crime, afirmând că atacatorii — în 
majoritate păstori musulmani — i-au masacrat pe fermierii creştini din cauza unor interese concurentiale pentru 
resursele naturale. 


The European Conservative a vorbit cu preotul romano-catolic P. Benedict Kiely, care lucrează cu creștinii 
persecutați din întreaga lume. Prin intermediul organizației sale caritabile Nasarean.org, acesta îi ajută pe creştini 
să pornească mici afaceri în zonele în care au fost puternic persecutați, în principal de către musulmani. 


Părintele Kiely a făcut un comentariu cu privire la presa care a încercat să pună atacurile pe seama schimbărilor 
climatice, spunând: 


„Aceasta este narațiunea Occidentului globalist post-crestin. Cum ar putea îndrăzni acesta să recunoască faptul 
că în Nigeria are loc un genocid comis de musulmani împotriva creştinilor — ar cere acțiune. Îmi amintesc că am 
auzit cuvintele episcopului din Ondo, Nigeria, anul trecut, când mai mult de 40 dintre oamenii săi au fost ucişi la 
slujba de Rusalii — el a spus: '40 dintre oamenii mei nu au fost uciși din cauza încălzirii globale, ci pentru că erau 

crestini’. 


Preşedintele Ungariei, Katalin Novak, după aceste atacuri a cerut să se facă mai multe pentru a-i proteja pe 
creștinii care se confruntă cu persecuții, scriind pe X: 


Katalin Novak ¿2 X 
@KatalinNovak_HU - Urmăreşte 


Brutal attack on #Christians at Christmas in *+Nigeriall B. 
According to certain news outlets, more than a hundred 
people were killed. My thoughts and prayers are with the 
families of the victims. This massacre must end. 
Persecuted Christians must receive help. 

„Katalin Novâk: Atac brutal asupra creştinilor de Crăciun în Nigeria. Potrivit unor instituţii de presă, peste o sută 
de persoane au fost ucise. Gândurile şi rugăciunile mele sunt alături de familiile victimelor. Acest masacru 
trebuie să înceteze. Creştinii persecutați trebuie să primească ajutor. : 27 dec. 2023” 


Guvernatorul Statului Plateau, Caleb Mutfwang, a condamnat, de asemenea, atacurile, spunând că acestea au fost 
“barbare, brutale și nejustificate”. Un purtător de cuvânt al guvernatorului a adăugat că guvernul local va lua 
“măsuri proactive’ pentru a opri atacurile asupra civililor nevinovaţi din regiune. 


Markus Amorudu, un sătean şi martor, a descris violențele spunând: 


„Am fost speriaţi pentru că nu ne asteptam la un atac. Oamenii s-au ascuns, dar atacatorii au capturat multi dintre 
noi, unii au fost ucişi, alţii răniți.” 


Atacul este doar cel mai recent episod din anii de persecuții si masacre ale creștinilor din Nigeria, despre care 
părintele Kiely şi alţii au spus că reprezintă acum o tentativă continuă de genocid. 


La începutul acestui an, într-un articol pentru The European Conservative, părintele Kiely a evidențiat doar 
câteva dintre crimele care au avut loc în primele luni ale anului 2023, inclusiv masacrul a 35 de persoane în 
Vinerea Mare, care au fost de asemenea victime ale unor păstori musulmani. 


Kiely a scris: 


„Crimele au fost atribuite în principal schimbărilor climatice. Păstorii musulmani Fulani “trebuie” să ucidă 
creștini, aşa cum fac de multi ani, pentru a găsi păşuni pentru vitele lor. Această depopulare “necesară” de dragul 
schimbărilor climatice implică, se pare, incendierea bisericilor pline de credincioşi, distrugerea satelor, violuri, 
răpiri şi, ca în Duminica Rusaliilor de anul trecut, impuscarea a peste 40 de persoane care participau la slujbă.” 


Părintele Kiely a remarcat, de asemenea, că creştinii nigerieni şi situația lor sunt adesea trecuţi cu vederea de 
către marile guverne, în special de către cel al Statelor Unite sub conducerea președintelui Joe Biden. Kiely 
spune că afacerile comerciale — în special comerțul cu arme — reprezintă un motiv pentru care persecuția 
creștinilor din Nigeria rămâne în mare parte nementionata de administrația Biden. 


Se estimează că în ultimii 14 ani peste 52.000 de creștini au fost uciși in Nigeria din cauza credinţei lor. In anul 
2021, părintele Joseph Fidelis din dieceza de Maiduguri şi-a exprimat frustrarea fata de descrierea situaţiei ca 
fiind “ciocniri” sau “conflicte” între grupuri opuse. ‘Nu este o ciocnire, ci un genocid lent’. 


Statistica şocantă provine dintr-un raport publicat în acest an de către Societatea Internațională pentru Libertati 
Civile si Statul de Drept (Intersociety), care susţine că atacurile comise de păstorii de vite legaţi de grupări 
jihadiste precum Boko Haram, au reprezentat un element semnificativ în uciderea creştinilor. 


Pe lângă asasinate, raportul sustine că până la cinci milioane de creştini din Nigeria au fost alungaţi sau mutati in 
tabere de refugiaţi în interiorul țării, iar cel putin 18.000 de biserici din întreaga tara au fost incendiate, la fel ca 
şi peste 2.200 de şcoli creştine. 

